SUID-AFRIKAANSE RADIOLIGA 
SARLNUUS SONDAG 2 NOVEMBER 2003 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


STIL SLEUTEL 


Dit spyt die Kaapstad Amateurradiosentrum om te moet aankondig dat Colin 
Duff, ZS1CA, op Dinsdagoggend 28 Oktober om 06:15 oorlede is. 


(Colin was `n vorige President van die SA Radioliga asook `n lewenslange erelid 
van die SARL sowel as die Kaapstadse klub. 


Colin laat twee dogters, Dorothy en Helen, en 'n seun Stephen sowel as 
kleinkinders en agterkleinkinders na. 


Die begrafnis het op Donderdag 30 Oktober vanuit die Christchurch in Constan- 
tia plaasgevind. 


Sarlnuus spreek sy innige simpatie uit teenoor Colin se familie en vriende. 
(POUSE). 

In die nuus vandag; 

IARU FONDS BYNA BY DOELWIT 


NOMINASIES VIR RAADSLEDE EN MOSIES VIR DIE ALGEMENE 
JAARVERGADERING INGEWAG 


NASIONALE RADIOAMATEUREKSAMENWERKSWINKEL 
NOG SAATINUUS 

SPESIALE STASIE ZS1SALT 

Bly ingeskakel vir meer besonderhede hieroor en ander nuusitems. 


Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL. 


Die nuus volg in besonderhede. 
IARU FONDS BYNA BY DOELWIT 


Die SA Amateurradio Ontwikkelingstrust om die SARL se lidmaatskap van die 
IARU te borg, is nou baie na aan sy doelwit. Die fonds het die afgelope week 
'n aansienlike stoot gekry deur `n R5000 donasie van Marpless en R500 van die 
Magalies Radioamateurklub. Die Trust het die fonds gelanseer met 'n R5000 
donasie. Die fonds staan nou op `n geskatte R12 500. Die werklike bedrag sal 
vasgestel word na ontvangs van die Oktober bankstaat. Dit word verwag dat die 
volle bedrag vir lidmaatskap gedurende die week daarna aan die TARU betaal 
sal word. Baie dankie aan almal wat tot datum bydraes gemaak het. 


Klubs en indiwidue wat elektroniese oorplasings gemaak het, word versoek 
om die besonderhede wat op hul sertifikate moet verskyn te stuur aan 
saardt@intekom.co.za, of aan Posbus 90438, Garsfontein, 0042. 


Daar sal met die fondsinsamelingsveldtog voortgegaan word totdat voldoende 
fondse ingesamel is om volgende jaar se lidmaatskap ook te kan betaal. Indien 
u of u klub nognie `n bydrae gemaak het nie; oorweeg dit asb. om hierdie 
belangrike saak te ondersteun. Indien u per tjek bydra, maak dit asb. uit 
aan SA Amateurontwikkelingstrust, en pos dit aan Posbus 90438, Garsfontein, 
0042. Elektroniese oorplasings kan gemaak word na ABSA rekening 560 142 
722, takkode 335 645. Bevestig asb. sulke oorplasings met `n e-posboodskap aan 
saardt@intekom.co.za. Gedurende die komende week sal `n lys van donateurs 
op die SARL se webwerf by www.sarl.org.za gepubliseer word. 


NOMINASIES VIR RAADSLEDE EN MOSIES VIR DIE ALGEMENE 
JAARVERGADERING INGEWAG 


Die volgende Algemene Jaarvergadering van die SARL sal op 3 April 2004 gehou 
word en ter voorbereiding van die gebeurtenis word nominasies en mosies in- 
gewag. 


1. NOMINASIES VIR RAADSLEDE 


Daar is tans 4 vakatures op die Raad en ooreenkomstig Reël 16.2 word nomi- 
nasies gevra van lede van die SARL om die vakatures te vul. Indien meer as 4 
nominasies ontvang word, sal `n stemming gehou word. 


Elke nominasie moet die volgende insluit: 


1. Volle name, roepsein en adres van die genomineerde. 

2. `n Amateurverwante CV van hoogstens 200 woorde. 

3. `n Ondertekende deklarasie van die genomineerde dat hy/sy die nominasie 
sal aanvaar en op die Raad van die SARL sal dien indien verkies. 

4. Elke nominasie moet deur `n voorsteller en sekondant onderteken wees. 

5. Alleenlik volopbetaalde lede (Reël 16.3) van die SARL mag genomineer 
word, voorstel en sekondeer. 


Die nominasies moet die Sekretaris nie later nie as 30 November 2003 bereik. 


2. MOSIES VIR DIE ALGEMENE JAARVERGADERING 


Mosies vir voorlegging aan en bespreking tydens die Algemene Jaarvergadering 
van die SARL word vanaf lede ingewag. 


Elke mosie moet die volgende bevat: 


1. `n Duidelike beskrywing van die mosie. 
2. `n Motivering ter ondersteuning van die mosie. 
3. Elke mosie moet deur `n voorsteller en sekondant onderteken wees. 


Die mosies moet die Sekretaris nie later as 16 Desember 2003 bereik nie. Tn 
beide gevalle moet die nominasies en mosies gepos of gefaks word aan: 


Die Sekretaris SARL Posbus 1721 Strubensvallei 1735 
Tel: 011 675 2393 Faks: 011 675 2793 
NASIONALE RADIOAMATEUREKSAMENWERKSWINKEL 


Dit is nou reeds die tyd om te begin beplan vir die volgende radioamateurek- 
samen wat in Mei 2004 sal plaasvind. Lesings ter voorbereiding vir die eksamen 
behoort in Februarie 2004 'n aanvang te neem. Wat verhoed jou om nuwe lede 
na jou klub aan te lok? Is jy gretig om 'n kursus aan te bied ten einde studente 
vir die volgende eksamen voor te berei? Benodig jy advies oor hoe om jou RAE- 
kursus te adverteer? Hoe reik ons uit na jonger mense? Daar is 'n groot bron 
van ondervinding binne klubs beskikbaar en ons wil graag hierdie ondervinding 
met u deel. 


Sluit asb. op Saterdag 15 November by ons aan vir `n werkswinkel waartydens 
antwoorde op hierdie en baie ander vrae verskaf sal word. Die werkswinkel sal 
in die NARS in Johannesburg gehou word, en daar sal van telekonferensiekop- 
pelings gebruik gemaak word ten einde soveel moontlik sentra oor die land heen 
te kan laat deelneem. Die SARL sal instaan vir die koste van die telekonferen- 
siekoppeling tot by 'n sekere bedrag. Besonderhede is soos volg: 


Datum: Saterdag 15 November 2003 Tyd: 09:00 vm - 12:00 middag Plek: NARS, 
Radiokop, Johannesburg en verskeie ander sentra regoor die land. 


Onderwerpe wat bespreek sal word sluit in: 


Hoe formeel behoort die kursus te wees? Beplanning van jou kursus; Die 
vind van `n geskikte plek: Advertering van jou kursus; Beskikbare opleid- 
ingsmateriaal; Inhoud van die sillabus; Die vind en opleiding van lektore; 
Moontlike veranderings vir die toekoms; Die nader trek van jonger mense en 
hoe om met skole kontak te maak; Hoe om persone met sig-, hoor- en ander 
gestremdhede te help. 


Indien u wil deelneem, kontak Peter Hers, ZS6PHD, asb. so gou moontlik per 
e-pos na zséphd@mweb.co.za of per selfoon by 083 445 4634. Indien u binne 
redelike ryafstand van die NARS woon, moedig ons u aan om persoonlik by ons 
aan te sluit. 


Ons het voorlopig voorsiening gemaak vir fondse om met tot 7 sentra, oor die 
land te verbind. U word aangemoedig om met ander klubs in u omgewing 
in verbinding te tree en te reël om op een plek bymekaar te kom ten einde 
koste laag te hou. Donasies van klubs sal ook waardeer word. Om aan die 
telekonferensie te kan verbind, benodig u `n gewone Telkom vastelyndiens en 
'n luidsprekertelefoon ten einde u groep saam te kan laat laat luister. Let asb. 
daarop dat voorafbetaalde dienste en selfone nie aan die telekonferensiediens 
verbind kan word nie. Indien u wil verbind, benodig Peter `n telefoonnommer 
waar hy u kan bereik sowel as `n bystandskontaknommer soos 'n selfoonnommer. 


NUUS VAN SAATI 


SAATI wil graag belangstellende amateurs se aandag daarop vestig dat daar nog 
SA ATI-boustelle vir verskillende projekte beskikbaar is. Die boustelle is van 
wisselende moeilikheidsgraad en in verskillende stadiums van ontwikkeling. Dit 
is dus belangrik om met Ams Amsega, ZS6YV, te skakel voordat u bestellings 
plaas. Ams se skakelbesonderhede sal aan die einde van hierdie berig gegee 
word. 


Een van die nuwer boustelle is die YAM-modem, 'n pakketmodem wat al die 
verkillende datasnelhede vir pakket kan hanteer, vanaf 300 baud tot 9600 baud. 
Hierdie modem is in enkelhoeveelhede beskikbaar. 


Die SAATT 9600 baud modem is ook bekikbaar. Dit is geskik vir 9600 baud en 
tegniese inligting sowel as boustelle is by Ams beskikbaar. 


Die OESDXL modem is tans vir SAATI `n probleem en enige amateur wat hi- 
erdie modem aan die werk gekry het, of wat tegniese inligting hieroor beskikbaar 
het, word versoek om met Ams te skakel. 


Die baie populêre 1200 baud FX164 modem se beskikbaarheid word tans beperk 
deur die skaarsheid van een van die mikrobane daarin. Om hierdie rede kan 
SAATI hierdie boustelle net verskaf in hoeveelhede van 10 of meer. Skakel met 
Ams indien u belangstel. 


Amateurs wat afdrukke uit vorige uitgawes van SAATI-Nuus wil hê, kan ook 
dit met Ams onderhandel. Daar sal ongelukkig afdrukkoste hieraan verbonde 
wees. 


Belangstellendes kan Ams Amsega, ZS6YV, in die hande kry op 012 664 3629 
enige redelike tyd van die dag. 


SPESIALE GELEENTHEIDSSTASIE ZSISALT 


`n Groep amateurs uit Afdeling 1, almal lede van die Boland Amateurradioklub, 
gaan gedurende die naweek van 21 tot 23 November 'n spesiale stasie oprig by 
die sterrewag te Sutherland in die Noord-Kaapprovinsie van Suid Afrika, om 
die oprigting van die grootste teleskoop in die Suidelike halfrond aan amateurs 
wêreldwyd bekend te stel. 


Die stasie sal met die roepsein ZSISALT (akroniem vir South African Large 


Telescope) op die lug wees vanaf Vrydag 21 November tot Sondag 23 November. 
Alle HF-bande sal gebruik word en die stasie sal op foon, gelykgolf en digitale 
modusse aktief wees. 


'n Spesiale OSL-kaart sal uitgereik word aan amateurs wat met die stasie kon- 
tak maak EN direk @OSL aan ZSISALT, Posbus 273, STRAND, 7140. Vir meer 
inligting oor SALT, besoek die webwerf: www.salt.ac.za asook die webwerf van 
Boland Amateurradioklub by www.asl.net/zs1bak. Meer inligting sal later ver- 
strek word. 


JAARLIKSE HERDENKINGSDIENS 


Reëlings is met die SAUK getref dat die jaarlikse Herdenkingsdiens vir radioa- 
mateurs wat in diens van Suid-Afrika gesterf het op Sondag 9 November 2003 
om 10:45 oor die senders van RSG uitgesaai sal word. Ds Lendes de Villiers, 
ZSGLLV, leraaar van die NG Gemeente Rietfontein- Noord sal die diens lei. Ons 
versoek dat amateurs radiostilte tydens die uitsending handhaaf. Herleiding van 
die diens sal ook op 145,750 MHZ plaasvind. 


DATUMS OM TE ONTHOU 


Die jaarlikse herdenkingsdiens op Sondagoggend 9 November om 19:45. Die 
RAE werkswinkel, Saterdag 15 November. Spesiale geleentheidstasie ZSISALT,, 
21 tot 28 Novenber. Sluitingsdatum vir nominasies vir Raadslede, 30 November. 
Laaste dag vir indiening van mosies vir die SARL AJV, 16 Desember. 


Die SARL nooi u ook om Sondae om 10:00 na Amateur Radio Mirror Inter- 
national op 17 815, 9 750 en 7 (082 kHz en 145,625 MHz in die Oos Londen-, 
145,650 in die Durban-, 145,750 MHz in die Pretoria- en 438,800 MHz in die 
Sandtongebied te luister. `n Heruitsending kan Maandagaande om 21:00 SAT 
op 3 215 kHz gehoor word. ARMI word deur Telkom en Sentech geborg. 


Dit bring ons dan aan die einde van hierdie bulletin wat saamgestel is deur 
George, ZS6NE, en gelees deur ...... VANUIË .......... AS 'n diens aan radioama- 
teurs, kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


Message Ends 
To edit or remove your entry from this mailing list go to www.sarl.org.za/members/admin/maildat.asp 


